22. veebruaril  2011. aastal asutati kinos Sõprus Eesti Kultuuri Koda, et ühendada loomingulise tausta või huvidega juriidilisi ja eraisikuid, kelle soov on Eesti kultuuri sisemise jõu ja ühiskondliku kõnekuse hoidmine ning parandamine läbi regulaarse avatud arutelu. Asutatud Koda on võtnud nõuks koguda, analüüsida ja mõtestada kultuurialast informatsiooni, arutleda kultuuri ühiskondliku rolli ja väärtustamise üle ning teha tihedat koostööd seadusandliku võimu, täitevvõimu, majandus- , haridusasutuste ja poliitiliste  institutsioonidega, erialaliitudega ja muude kultuurivaldkonda esindavate organisatsioonidega.